சாதலி னின்னாத தில்லை யினிததூஉ மீத லியையாக் கடை (10) சாதலின் இன்னாதது இல்லை இனிது அதூஉம் ஈதல் இயையாக் கடை. பரிமேலழகர் உரை சாதலின் இன்னாதது இல்லை= ஒருவற்குச் சாதல்போல இன்னாதது ஒன்று இல்லை; அதூஉம் ஈதல் இயையாக்கடை இனிது= அத்தன்மைத்தாகிய சாதலும், வறியார்க்கு ஒன்று ஈதல் முடியாதவழி இனிது. பரிமேலழகர் உரைவிளக்கம் பிறர்க்குப் பயன்படாத உடற்பொறை நீங்குதலான் 'இனிது' எனறார். இவை மூன்றுபாட்டானும் ஈயாமையின் குற்றம் கூறப்பட்டது.